[{"text_idx": "#000002", "text": "Ja veel mo\u0303tteid PO\u0308FFi filmidest. PO\u0308FFil oli seekord fookus Ungari kinol ja filmidel. Mina isiklikult na\u0308gin a\u0308ra kaks Ungari filmi. Siin on u\u0308levaade u\u0308hest nendest Ungari filmidest - \"Igavesti igaveses\"."}, {"text_idx": "#000003", "text": "\"Igavesti igaveses\" on u\u0308ks kummaline ja kummituslik linateos, mille peamiseks teemas on so\u0303da, inimsuhted so\u0303jas ja oma tee leidmine verdtarretavalt painavas maailmas."}, {"text_idx": "#000004", "text": "Kuskil ka\u0308ib so\u0303da. Me ei saa kunagi teada, kes so\u0303divad ja miks so\u0303divad ja see polegi antud filmi puhul oluline. Me na\u0308eme ainult so\u0303ja haigeid apokalu\u0308ptilisi tulemusi."}, {"text_idx": "#000005", "text": "Lugu ra\u0308a\u0308gib so\u0303dur Janos Ocseni\u0328se elust. Ta saabub haavatuna so\u0303java\u0308ehaiglasse. O\u0303igemini ku\u0308ll on seda haiglaks palju nimetada, sest ko\u0303ik on masendavalt must ja ra\u0308pane, jooksvat vett ei ole, neid tuuakse kanistritega, pesemisvo\u0303imalused on olematud, arstid ja o\u0303ed teevad va\u0308hegi, mis vo\u0303imalik, et haigeid aidata. Ja keset ko\u0303ike seda koledust on Janos nagu positiivne pa\u0308ikesekiir. Ta aitab ko\u0303iki, tassib jalgrattal allakukkunud lennuki o\u0303nnetuspaigalt keset surnut inimeste merd haiglasse elavatele inimvaredele su\u0308u\u0308a, tassib vett ja gaasiballoone, koristab, aitab haigete to\u0303stmisega. Ta hoolitseb ko\u0303ikide eest."}, {"text_idx": "#000006", "text": "Keset seda o\u0303udust leiab aset ka Janosi suhe haiglas to\u0308o\u0308tava Editiga. Va\u0308hemalt seks ja intiimsus on nendele lohutuseks."}, {"text_idx": "#000007", "text": "Janos tutvub oma reididel toidu leidmiseks Pauliga, kes peab kodus naist, Margitit. Margit on so\u0303na otseses mo\u0303ttes arengupeetusega vo\u0303i so\u0303jas nii suure s\u030coki saanud, et ei oska enam muud teha kui u\u0308miseda ja u\u0308heks tema lemmiktegevuseks on vintpu\u0308ssi suhuvo\u0303tmine. Janosele hakkab Margit meeldima ja ta hoolitseb tema eest, proovib teda ko\u0303ndima o\u0303petada ja tema lihaseid toonusesse saada, et neiu oleks ise vo\u0303imeline liikuma. Paul ei mo\u0303ista Janosi ja Margiti suhet ja asi lo\u0303ppeb katastroofiliselt."}, {"text_idx": "#000008", "text": "Kokkuvo\u0303tvalt, ha\u0308sti filmitud ja lavastatud ja heade na\u0308itlejato\u0308o\u0308dega film, mis paneb mo\u0303tlema ka pa\u0308evi pa\u0308rast filmi na\u0308gemist. Samas, pean ausalt ka tunnistama, et ehkki mo\u0303tlemisainet film pakkus, siis minu jaoks oli ta natuke liiga masendav. Mulle draamad meeldivad, ka va\u0308ga to\u0303siseid teemasid puudutavad draamad, aga \"Igavesti igaveses\" oli minu jaoks liiga rusuv. Ta ei olnud pa\u0308ris minu maitsele lihtsalt."}, {"text_idx": "#000010", "text": "Seekord u\u0308llatame teid Harrastuskriitikute esimese ta\u0308ispika video intervjuuga!"}, {"text_idx": "#000011", "text": "Kohtusin na\u0308itleja Anita Briemiga PO\u0308FFil, osaledes filmi \"Quake\" maailma esilinastusel. Kuna Anita osaleb ja\u0308rgmise filmi vo\u0303tetel, siis kahjuks pidi ta Islandile tagasi kiirustama ja seeto\u0303ttu otsustasime teha intervjuu la\u0308bi Zoomi. Siinkohal tahan ta\u0308nada Anitat, et ta intervjuu jaoks aega varus ja ka Strike Mediat, kes intervjuu kokkulepet vahendas. Suur aita\u0308h!"}, {"text_idx": "#000012", "text": "Video on inglise keelne. Videost allpool leiab eesti keelse lu\u0308hikokkuvo\u0303tte, millest me Anitaga vestlesime. Tegemist ei ole so\u0303naso\u0303nalise to\u0303lkega."}, {"text_idx": "#000015", "text": "Etterutatult vo\u0303in o\u0308elda, et Tinnaga oli a\u0308a\u0308rmiselt soe ja tore kohtumine ja meil oleks juttu ja\u0308tkunud kauemakski!"}, {"text_idx": "#000016", "text": "Tinna saabub kohale o\u0303igeaegselt ja enne, kui intervjuuga alustame, jo\u0303uab ta o\u0308elda, et on terve hommikupooliku veetnud telefonis ko\u0303neledes Islandi meediaga, sest esimesed tagasisided filmi \"Quake\" kohta on olnud imelised. \"Quake\" filmi maailma esilinastus toimus laupa\u0308eval 20. novembril ja meie vestlesime Tinnaga 21. novembril."}, {"text_idx": "#000018", "text": "Tinna: Tegelikul ton see minu teine PO\u0308FFil osalemine. Esimesel korral ka\u0308isin Tallinnas aastal 2018. Mind valiti Scriptpooli programmi ja juhtus nii, et filmi tootja osales co-production programmis ja mina samal ajal Script pool programmis (Industry@Tallinn). Ja ring sai ta\u0308is siinsamas, filmi \"Quake\" maailma esilinastusel. See filmifestival on lihtsalt imeline, ma va\u0308ga naudin siinolemist, Tallinn on va\u0308ga ilu slinn ja see kirg, mis siin filmifestivalil meid u\u0308mbritseb on lihtsalt vahva! Ma tunnen, et see (PO\u0308FF) on koht, kus filmito\u0308o\u0308stus toimib. Siin on va\u0308ga palju huvitavaid inimesi, erinevaid paneele ja u\u0308ritusi. Mulle va\u0308ga meeldib!"}, {"text_idx": "#000019", "text": "Inga: On sul o\u0303nnestunud festivalil vaadata ka teisi filme?"}, {"text_idx": "#000020", "text": "Tinna: Ei, sel korral ei ole to\u0303esti jo\u0303udnud, mul on va\u0308ga palju tegemist! Ma arendan praegu ka uut, enda esimest seriaali rez\u030cisso\u0308o\u0308rina TV-Beats'i raames. Nii et sel korral on mul kaks to\u0308o\u0308u\u0308lesannet siin, mis vo\u0303tab a\u0308ra siinoleku aja. Loodetavasti saan filme vaadata mo\u0303ne pa\u0308eva pa\u0308rast online's."}, {"text_idx": "#000021", "text": "Inga: Kuidas tunne oli \"Quake\" eilsel maailma esilinastusel? Kas sa pabistasid ka? Mis tunded sind valdasid, kui filmi algas?"}, {"text_idx": "#000022", "text": "Tinna: Loomulikult olid mul ko\u0303hus liblikad, tavaliselt on ikka va\u0308ike stress filmi tootmise lo\u0303pusperioodil ja kui film va\u0308lja tuleb ja esilinastub, siis muidugi oled sa elevil, sest su film on nagu sinu enda laps. Eriti veel siis, kui tegemist on debu\u0308u\u0308tfilmiga. Ma olin ka uhke, va\u0308ga uhke oma meeskonna u\u0308le ja selle u\u0308le, mis tulemuse me saavutasime, sest ko\u0303ik me pingutasime ko\u0303vasti selle tulemuse nimel. Ta\u0308nu COVID-le oli meil lisaaega post-produktsiooni jaoks, Ma kasutasin seda aega filmi redigeerimiseks, muusika ja ko\u0303ikide va\u0308ikeste detailide jaoks, mis on vajalikud. Ma olin u\u0308sna rahulik sel ajal. Olles jutuvestja, oli mul ta\u0308nu sellele lisaajale tunne, et ma andsin enda parima."}, {"text_idx": "#000023", "text": "Inga: Minu arvates on tulemus va\u0308ga hea!"}, {"text_idx": "#000024", "text": "Tinna: Kui oleks juhtunud, et filmi tegemisel oleks olnud suur surve aja to\u0303ttu, vo\u0303i kui ma ei oleks saanud ko\u0303ike vajalikku filmida, siis oleks vo\u0303ibolla teismoodi tunne olnud, aga ma olen va\u0308ga ta\u0308nulik ja rahul, sest sain toota just sellise filmi nagu ma tahtsin. Iga lavastaja ja rez\u030cisso\u0308o\u0308r mo\u0303istab seda, et kui sa ise oled tulemusega rahul, on to\u0303ena\u0308osus suurem, et see meeldib ka vaatajatele. Ma andsin endast parima ja sellega tuleb rahul olla."}, {"text_idx": "#000026", "text": "Tinna: Ma arvan, et jaanuari lo\u0303pus, arvatavasti 21. jaanuaril 2022."}, {"text_idx": "#000028", "text": "Tinna: Ei. Me ootame ja\u0308rgmise aastani, sest detsember on tavaliselt jo\u0303ulukuu ja COVID numbrid suurenevad ja sellega seoses on piirangud karmid. Ma loodan, et jaanuaris COVIDi numbrid kukuvad allapoole ja meil on vo\u0303imalus oma filmi na\u0308idata. Praegu ongi esilinastustega nii, et sa pead arvestama COVIDiga, mitte ainult filmi valmimisega."}, {"text_idx": "#000029", "text": "Inga: Jah, saan aru. Kui teatrid ja kinod on kinni vo\u0303i on sinna piiratud ligipa\u0308a\u0308s, siis on see keeruline. Ra\u0308a\u0308giks natuke ka \"Quake\" filmist. Kuidas sa said o\u0303igused Audur Jonsdottiri bestsellerist \"Grand Mal\" filmi teha? Mis sind vo\u0303lus selle raamatu juures?"}, {"text_idx": "#000030", "text": "Tuleb kirjutada nendest asjadest, mida sa tead. Ma ei taha o\u0308elda, et ma olen ta\u0308pipealt sama kogenud, mida raamatu peategelane, Mul ei ole epilepsiat, aga ma tahan o\u0308elda seda, et ma olen ise pidanud eitusest aktsepteerimiseni jo\u0303udma, mis oli minu jaoks isiklikult va\u0308ga keeruline ja ma tundsin, et ma pidin kuidagi raamatu loole ja enda kogemustele reageerima. Ma pidin otsustama, et mida ma selle kogemusega peale hakkan, kuidas ma selle kogemusega kasvan kui inimene, kuidas ma saan hakkama oma lastega ja nii edasi."}, {"text_idx": "#000031", "text": "Traumad mo\u0303jutavad inimesi, ka mitmeid po\u0303lvkondi vahel. Ma pidin enda mineviku keti la\u0308bi lo\u0303ikama. Nii nagu Saga mo\u0303istab, et kui ta ei saa aru, mis ta perekonnas juhtus, ei saa ta oma eluga edasi liikuda. Mulle pakkus va\u0308ga huvi selle loo juures see, et sain uurida tema meelt ja hinge, tema ma\u0308lestusi ja tema minevikku. Just see juurdluse osa pani mind uskuma, et sellest vo\u0303ib tulla geniaalne lugu. Ma sain kasutada juurdluse ja mu\u0308steeriumi elemente filmis ja samas kasutada ka psu\u0308hholoogilist draamat. Ma soovisin neid kahte kombineerida, sest see hoiab vaatajad pinevil. Ma usun, et film vo\u0303ib tekitada vaatajates po\u0303nevust ja ajada neid segadusse, just nagu Saga on segaduses. Film paneb vaatajaid ku\u0308sima, et kes siis see paha filmis on, kas Saga on paha vo\u0303i kas keegi ongi u\u0308ldse paha? Ja filmi lo\u0303pus jooksevad ko\u0303ik loo niidid kokku ja annavad vaatajale selguse ja tekitavad tunde, et ahaa, nu\u0308u\u0308d ma saan ko\u0303igest aru. See oligi minu peamine eesma\u0308rk nii stsenaristi kui ka lavastajana, et inimesed tunneksid sama, mida Saga tunneb ja lo\u0303puks panna ko\u0303ik pusletu\u0308kid kokku. Kui vaatajad oleks koheselt vastuseid teadnud, ei oleks nad sama teekonda la\u0308binud ja ennast filmiga samastanud."}, {"text_idx": "#000032", "text": "Me kasutasime filmis palju la\u0308hivaateid, et vaataja saaks kogemuse, mida Saga la\u0308bi elab. La\u0308hivaated, muusika, atmosfa\u0308a\u0308r ja na\u0308itlejad peaksid toetama Saga lugu. Loodetavasti see o\u0303nnestus."}, {"text_idx": "#000033", "text": "Inga: Minu arvates o\u0303nnestus see va\u0308ga ha\u0308sti. Ma usun, et paljud vaatajad samastavad ennast Saga looga, sest palju on neid perekondi, kellel on saladused, millest ei taheta ra\u0308a\u0308kida vo\u0303i mida tahetakse lihtsalt maha matta. Paljudel peredel on olnud traumasid, millega nad on sunnitud tegelema, tahavad nad siis vo\u0303i mitte. Sest kui nad ei tegele nendega, ei saa nad ka kasvada ja areneda inimestena."}, {"text_idx": "#000034", "text": "Tinna: Mul on nii hea meel, et sa seda u\u0308tled. Mul on va\u0308ga hea meel, et minu juurde on pa\u0308rast selle filmi vaatamist tulnud inimesi u\u0308tlema, et see film puudutas neid. Et see pani neid mo\u0303tlema oma emast vo\u0303i isast vo\u0303i mingist olukorrast, mida nad on la\u0308bi elanud."}, {"text_idx": "#000035", "text": "Inga: See on ka u\u0308ks po\u0303hjustest, miks mulle \"Quake\" va\u0308ga meeldis. See puudutab sind kui vaatajat, isegi kui vaataja seda endale tunnistada ei taha."}, {"text_idx": "#000036", "text": "Tinna: Ma tahaksin lisada veel seda, et po\u0303hjuseks, miks ma tahtsin sellest raamatust filmi teha, on see, et ta pole hinnanguid andev. Selles loos toimub va\u0308ga raske ja keeruline trauma, aga raamat ise ei anna hinnangut, et kes on selles loos halb vo\u0303i su\u0308u\u0308di, Loomulikult on inimene vastutav oma tegude eest, aga sellel konkreetsel juhul see isik, kes on su\u0308u\u0308dlane, heastab oma teod. Ta proovis heastada oma tehtud tegusid. Ja see on just see, mis mulle selle raamatu juures va\u0308ga meeldis. Raamat on va\u0308ga intellektuaalselt kirjutatud, et ei na\u0308idata na\u0308puga, kes on hea vo\u0303i halb. Ta na\u0308itab, et elus on olemas igasuguseid erinevaid va\u0308rve. Ja ta na\u0308itab, et vaatamata sellele, et inimeste elus on traumasid, siis on olemas ka lootus."}, {"text_idx": "#000037", "text": "Inga: Sellega seoses tahtsingi sulle o\u0308elda u\u0308hte asja filmi kohta, mis mulle va\u0308ga su\u0308damesse la\u0308ks. Ma ei ole ise Audur Jonsdottiri raamatut lugenud, aga eilsel esilinastusel ku\u0308siti erinevuse kohta filmi ja raamatu vahel ja sa vastasid, et lootuse andmine. Filmi on lisatud u\u0308ks tegelane, Oskar, kes lisab filmi hea annuse lootust. Ja see tekitab minus kui vaatajas hea tunde. Sa to\u0303id sellesse filmi sisse lootuse, et vaatamata traumadele ja draamadele, mida me elus kogeme, on meie elus lootus olemas. See annab vaatajatele teadmise, et elu saab ja vo\u0303ib muutuda paremaks igau\u0308he jaoks."}, {"text_idx": "#000038", "text": "Tinna: Kas ma tohin sinult midagi ku\u0308sida?"}, {"text_idx": "#000039", "text": "Tinna: Kui Saga on koos oma eksabikaasaga ja na\u0308eb akent, et aken on lahti ja ta vaatab selle poole, kas sa seostasid a\u0308ra, et mida see ta\u0308hendab?"}, {"text_idx": "#000040", "text": "Inga: Jah! See oli suurepa\u0308rane stseen, mis annab mo\u0303istmise ja aitab tu\u0308kkidest pusle lo\u0303puks kokku panna. Kui Saga mo\u0303istab lahtise akna ta\u0308hendust. U\u0308ldse, lahtine aken on selles filmis to\u0303sine metafoor."}, {"text_idx": "#000041", "text": "Tinna: Nii tore! Ma ei tahtnud, et na\u0308itlejad selle va\u0308lja u\u0308tleksid so\u0303nadega, vaid just pildikeelega."}, {"text_idx": "#000042", "text": "Inga: Jah, na\u0308itlejate na\u0308oilmed annavad edasi vaikse teineteise mo\u0303istmise. Mulle meeldivad filmid, kus ko\u0303ik alati ei ole va\u0308lja o\u0308eldud so\u0303nadega, vaid lasevad inimestel endal mo\u0303elda ja seoseid kokku viia."}, {"text_idx": "#000043", "text": "Tahtsin ku\u0308sida ka na\u0308itlejate meeskonna kohta. Sa oled filmi stsenaariumi kirjutanud, lavastanud ja tootnud. Kuidas toimus na\u0308itlejate kaasamine? Olid sul algusest peale olemas juba mo\u0303tted, milline na\u0308itleja vo\u0303iks konkreetset rolli ma\u0308ngida? Island on va\u0308ike riik, kus arvatavasti filmito\u0308o\u0308stuse inimesed tunnevad u\u0308ksteist. Kas sa teadsid, et see on just see na\u0308itleja, kes vo\u0303iks Saga rolli ma\u0308ngida?"}, {"text_idx": "#000044", "text": "Tinna: Ma ei korraldanud esinemisproove Saga isa ja ema rollile. Ma teadsin, kellele need rollid on mo\u0303eldud. Mo\u0303lemal na\u0308itlejal olid olemas just need omadused, mida Saga ema ja isa rollid no\u0303udsid. Saga rolli na\u0308itleja leidmine vo\u0303ttis mul kaua aega. Tegemist on va\u0308ga delikaatse rolliga ja suure vastutusega, sest Saga on filmi igas stseenis. Selle rolli ta\u0308itja pidi olema u\u0308hest ku\u0308ljest habras ja teisest ku\u0308ljest va\u0308ga tugev. Ma soovisin, et see na\u0308itleja oleks ka ise ema, et mo\u0303ista ko\u0303iki neid tundeid, mida Saga la\u0308bi elab."}, {"text_idx": "#000045", "text": "Kui ma ma\u0308ngisin Islandi seriaalis The Minister (Radherrann), siis seal kohtasin ma Anitat. Anita oli enne seda elanud pikalt Los Angeleses ja ma ei teadnud, et ta oli tulnud tagasi Islandile, et selles seriaalis ma\u0308ngida. See on kummaline, sest kui ma teda ko\u0303ige esimest korda kohtasin, oli temas selline aura ja kohalolek, et mul tekkis teadmine, et Anita on just see. Kui ma teda na\u0308gin, siis tekkis tunne, et just tema vo\u0303iks Saga olla."}, {"text_idx": "#000046", "text": "Na\u0308itlejate valimine on asi, kus ma olen ambitsioonikas, sest ma olen ise ka na\u0308itleja ja mul on va\u0308ga kindel pilt, milliseid na\u0308itlejaid ma tahan u\u0308hte vo\u0303i teise rolli. Kui ma Anita esinemisproovi kutsusin, siis ta tabas naelapea pihta! Ja leida veel selline na\u0308itleja, keda ma ta\u0308ielikult usaldan, on ime! Kuna ma olen nii produtsent, kui ka stsenaariumi autor, siis on filmi tegemisel va\u0308ga palju kaalul. Ja see, mida ma temalt sain, see usaldus oli imeline! Ma olen va\u0308ga va\u0308ga uhke tema u\u0308le ja ta\u0308nulik selle u\u0308le, et tema mind usaldas. Ma arvan, et ta on selles rollis imeline!"}, {"text_idx": "#000047", "text": "Inga: Ta\u0308iesti no\u0303us. ta on nii o\u0303rn ja tugev la\u0308bi terve filmi."}, {"text_idx": "#000048", "text": "Mida sa u\u0308tleksid meie lugejatele filmi kohta, et miks peaks \"Quake\" vaatama? Miks peaks inimesed seda filmi vaatama?"}, {"text_idx": "#000049", "text": "Tinna: Ma arvan, et inimesed peaksid seda vaatama, sest see on silmi avav heas mo\u0303ttes. Ta annab sulle positiivse tunde asjadest, mis on vahel va\u0308ga rasked. Aga kui sa paned selle o\u0303igesse perspektiivi, siis na\u0308eb ka valgust ja sa tunned, et igaks asjas on lootust, igas situatsioonis. Ma arvan, et mo\u0303eldes, mis meie u\u0308mber maailmas toimub, olgu siis na\u0308iteks COVID vo\u0303i globaalne soojenemine, siis meil on vaja seda lootuse tunnet. Ma usun, et kui see, mis meie su\u0308gaval sees valu tekitab saab heastatud, siis muutub ko\u0303ik meie u\u0308mber palju lihtsamaks. Ma olen alati kasutanud Leonard Coheni tsitaati: Igas asjad on mo\u0303rad, aga ainult mo\u0303radest tuleb valgus sisse. See on just see, millest \"Quake\" ra\u0308a\u0308gib."}, {"text_idx": "#000050", "text": "Inga: Va\u0308ga ha\u0308sti o\u0303eldud ja va\u0308ga o\u0303ige! Sul on olnud muljetavaldav karja\u0308a\u0308r. Olen osasid su rolle na\u0308inud, aga tahtsin ku\u0308sida u\u0308he sel aastal linastuva Taani filmi kohta. Sul on roll Taani ajaloolises filmis \"Margrete Esimene\". Kes on Sigrid, keda sa filmis ma\u0308ngid?"}, {"text_idx": "#000051", "text": "Tinna: Sigrid on u\u0308ks kuninganna Margrete seltsidaame. Sigridil on va\u0308ike, aga va\u0308ga oluline roll. Ma ei saa tema rolli ta\u0308psustada, sest see annaks liiga palju va\u0308lja nendele, kes pole filmi veel na\u0308inud. Mulle oli suureks auks olla osaline selles projektis. Seal on fantastilised na\u0308itlejad!"}, {"text_idx": "#000054", "text": "Inga: Teine projekt, mille kohta ma tahan ku\u0308sida on Netflixis ka Eestis vaadatav seriaal \"The Valhalla Murders\". Kuidas sa sellesse seriaali sattusid?"}, {"text_idx": "#000055", "text": "Tinna: Eks siin oli tegemist prooviesinemisega, kus ma ka\u0308isin ja selle kaudu mind valiti. Sama oli ka \"Margrete Esimene\" filmiga. Olles na\u0308itleja saad sa pakkuda ainult seda, kes sa oled, ainult iseennnast. To\u0303eline lavastaja vajab tavaliselt teatud konkreetset tu\u0308u\u0308pi na\u0308itlejat konkreetsesse rolli. Ja sa kas oled see tu\u0308u\u0308p vo\u0303i mitte. Kui me ra\u0308a\u0308gime prooviesinemistest, siis ei ole tegemist alati sinu na\u0308itlejaandega. Sul kas on vajalikud tunnusjooned ja isea\u0308rasused vajalikud rolli jaoks vo\u0303i mitte."}, {"text_idx": "#000056", "text": "Inga: Sa oled ka teatris to\u0308o\u0308d teinud. Kuidas sa teatrist filmimaailma sattusid?"}, {"text_idx": "#000057", "text": "Tinna: Jah, ma alustasin oma karja\u0308a\u0308ri teatris. Ma to\u0308o\u0308tasin so\u0303ltumatus teatris ja tegin ka iseseisvaid teatriproduktsioone, tootsin lavastusi ja olen ka lavastanud mo\u0303ned lavastused. See on kummaline, et ma ei otsustanud, et nu\u0308u\u0308d ma tahan rez\u030cisso\u0308o\u0308riks hakata, aga ma leidsin lavastades endas u\u0308lesse jutuvestja. Avastasin, et ma tahan ra\u0308a\u0308kida rohkem lugusid. Ma ei taha mitte ainult na\u0308idelda, vaid ka lugusid jutustada. Mu u\u0308ks tuttav ra\u0308a\u0308kis mulle u\u0308he oma elus juhtunud loo ja mul tekkis tahtmine sellest lu\u0308hifilm teha. Mul hakkas kohe silme ees pilt jooksma visuaalidena, et kuidas ma tahaksin seda lugu na\u0308idata. Mu tuttav oli no\u0303us sellega. Siis ma alustasin stsenaariumi kirjutamisega ja u\u0308ks asi viis teiseni. Nii et minu puhul ei olnud nii, et ma tahan rez\u030cisso\u0308o\u0308riks saada, pigem elu juhtis mind selleni. Ma lihtsalt ja\u0308rgisin oma instinkte."}, {"text_idx": "#000058", "text": "Inga: Sul on olnud filmito\u0308o\u0308stuses erinevaid rolle: produtsent, stsenarist, na\u0308itleja, rez\u030cisso\u0308o\u0308r. Mis sulle nendest ko\u0303ige armsam on? Ma tean, et see on nagu ku\u0308sida, milline on sinu lemmiklaps ja sellele on raske vastata, aga ikkagi, kui sul oleks valida ainult u\u0308ks vo\u0303i teine, siis mille sa valiksid? Millist rolli sa eelistaksid?"}, {"text_idx": "#000059", "text": "Inga: Miks see nii on?"}, {"text_idx": "#000060", "text": "Tinna: Ma armastan nii lavastamist kui ka na\u0308itlemist, aga ma tahan mo\u0303lemaid uksi lahti hoida, sest see on midagi, mis on minu jaoks oluline. Mo\u0303lemas rollis olen ma jutuvestja, ainult et erineva vaatenurga alt. Kui ma peaksin valima, siis valiksin lavastamise, sest see annab mulle vo\u0303imu jutustada minu lugu nii nagu mina seda tahan ra\u0308a\u0308kida. Et ma saan seda teha minule sobival viisil. Seda on vo\u0303ibolla natuke hullumeelne o\u0308elda, aga ko\u0303ik artistid tahavad maailma muuta."}, {"text_idx": "#000061", "text": "Inga: Seda ma usun, see on to\u0303esti nii!"}, {"text_idx": "#000062", "text": "Tinna: Kui ma suudan kasvo\u0303i u\u0308hte inimest natuke muuta, siis muutub ka maailm. Ma to\u0303esti tahan jutustada lugusid, mis vo\u0303ivad muuta midagi inimeste sees, Nii nagu on ka filmiga \"Quake\". See innustab mind, et ma saan luua midagi, millel on ta\u0308hendus ja mis on oluline. See ta\u0308idab mind. Vo\u0303ibolla tuleb see sellest, et ka minu elus on olnud traumasid ja vo\u0303ibolla on see viis, kuidas neid enda sees la\u0308bi to\u0308o\u0308delda. Ma tean, et on inimesi, kes on olnud samas olukorras, siis on hea tunda, et hei, see to\u0308o\u0308tas minu jaoks ja ehk to\u0308o\u0308tab see ka sinu jaoks!"}, {"text_idx": "#000063", "text": "Inga: Ra\u0308a\u0308gime natuke ka tulevikust. Millised on sinu ja\u0308rgmised projektid?"}, {"text_idx": "#000064", "text": "Tinna: Praegu to\u0308o\u0308tan ma u\u0308he seriaali kallal, see on praegu arendamisel alles."}, {"text_idx": "#000065", "text": "Inga: Mis selle seriaali nimi on?"}, {"text_idx": "#000066", "text": "Tinna: Praegu on see \"Kodu on seal, kus su\u0308da on\" (ingl k. Home is where heart is). See on lugu perekonnast, kus on kolm ta\u0308iskasvanut last. See on lugu du\u0308sfunktsionaalsest perekonnast, kus on va\u0308ga tugevad karakterid. Nad satuvad situatsiooni, kus nad peavad midagi omavahel jagama ja vo\u0303tma selle eest u\u0308hist vastutust. Tegemist on pa\u0308randusega. Ma olen kuulnud nii palju lugusid suurtest perefirmadest, du\u0308nastiatest, mis on ju tegelikult lood peredest, nende omavahelistest suhetest. See on skandinaavia versioon nendest. See on vo\u0303imetusest jagada, sest inimesed alati proovivad saada ko\u0303ige suuremat tu\u0308kki koogist. See on samas ka metafoor maailma kohta, sest me ko\u0303ik elame ja peame seda jagama ja u\u0308hist vastutust kandma."}, {"text_idx": "#000067", "text": "Inga: Oled sa selles projektis ka stsenarist?"}, {"text_idx": "#000068", "text": "Tinna: Jah, aga kaasstsenarist. Ta nimi on Otto Gerborg ja me kirjutame seda lugu koos. Tahame seda kirjutada nii, et ka inimeste psu\u0308hholoogilised aspektid tuleksid esile, ra\u0308a\u0308kides inimeste vahelistest suhetest. See paneb mu su\u0308dame kiiremini po\u0303ksuma, kui saan selliseid lugusid vesta. Mulle endale meeldib vaadata Nordic Noir filme, kus keskmes on mo\u0303rvajuurdlused ja mu\u0308steeriumid, aga mulle kui filmitegijale meeldib ra\u0308a\u0308kida lugusid inimestest nagu sina ja mina."}, {"text_idx": "#000069", "text": "Inga: Ra\u0308a\u0308kides sinu uuest TV-Beats projektist, kas sa toodad ja lavastad selle ise?"}, {"text_idx": "#000070", "text": "Tinna: Jah, praegu olen ma u\u0308ks produtsentidest. Meid on kokku kolm, kes on praegu ka siin. Ma alustasin selle looga u\u0308ksi, aga ma tavaliselt kaasan ka teisi. Ma olen kaasautor, kaasprodutsent, aga ma tahan selles seriaalis ka ise ma\u0308ngida, mul on seal roll olemas. Plaan on, et ma olen kontseptuaalne lavastaja, mis ta\u0308hendab, et ko\u0303iki osasid ma ise ei lavasta, Vo\u0303ibolla esimese ja viimase ainult, sest mul on selles seriaalis ka produtsendi ja kaasautori kohustused. Praegusel hetkel on muidugi vara midagi kindlalt o\u0308elda, sest meile tuleb arvatavasti juurde ka partnereid, nii et eks paistab, kuidas see kujunema hakkab. Aga mul on va\u0308ga kindel visioon, millise seriaaliga tegemist saab olema."}, {"text_idx": "#000072", "text": "Tinna: Jah. Aga mis mulle filmito\u0308o\u0308stuse juures va\u0308ga meeldib, on see, et terve maailm on avatud ja ma va\u0308ga loodan, et u\u0308hel pa\u0308eval saan to\u0308o\u0308tada ka va\u0308lismaal."}, {"text_idx": "#000073", "text": "Inga: Lo\u0303petuseks soovin sulle ja meeskonnale palju o\u0303nne \"Quake\" esilinastuse puhul ja palju edu sulle nii selle filmi kui ka tuleviku projektide puhul! Aita\u0308h, et sa olid no\u0303us minuga vestlema ja loodetavasti kohtume ka ja\u0308rgnevatel PO\u0308FFIdel!"}]